Ukubuka Okwezwe—Ukuhlolisisa Ezempilo | Phaphama! February 2015ULIMI ISpanishi Isi-Albania Isi-Amharic Isi-Arabhu Isi-Armenia Isi-Estonia Isi-Ewe Isi-Iloko Isi-Indonesia Isi-Ukraine Isi-Urdu IsiBemba IsiBhunu IsiBulgaria IsiCebuano IsiChewa IsiCroatia IsiCzech IsiDanishi IsiDashi IsiFinishi IsiFulentshi IsiGeorgia IsiGreki IsiHebheru IsiHiligaynon IsiHungary IsiJalimane IsiJapane IsiKikaonde IsiKinyarwanda IsiKirghiz IsiKirundi IsiKorea IsiLatvia IsiLingala IsiLithuania IsiLozi IsiLuvale IsiMacedonia IsiMalagasy IsiMalta IsiMyanmar IsiNgisi IsiNorway IsiNtaliyane IsiPedi IsiPolishi IsiPutukezi IsiRashiya IsiRomania IsiSerbia IsiSerbia (SesiRoma) IsiShayina SesiMandarin (Esenziwe Lula) IsiShayina SesiMandarin (Sezinhlamvu Zakudala) IsiSinhala IsiSlovak IsiSlovenia IsiSuthu (SaseLesotho) IsiSwahili IsiSwahili (SaseCongo) IsiSwidi IsiTagalog IsiThai IsiTigrinya IsiTok Pisin IsiTonga IsiTsonga IsiTswana IsiTurkey IsiTwi IsiVietnam IsiXhosa IsiZuluUkuhlolisisa EzempiloNaphezu kwentuthuko yezokwelapha, ukugula kusaqhubeka kuhlupha isintu. Kodwa njengoba ubufakazi bubonisa, izinkinga eziningi zempilo zingagwemeka.I-World Health Organization ibikezela ukuthi inani labantu abatholakala benomdlavuza njalo ngonyaka, liyobe seliyizigidi ezingu-24 ngo-2035. Lokhu kuwukwanda ngamaphesenti angaba ngu-70 ngaphezu kwesibalo esinaso manje okucatshangwa ukuthi siyizigidi ezingaphezu kwezingu-14. Kulinganiselwa ukuthi abantu abakha ingxenye yalelo nani bayobe bethole umdlavuza ngenxa yendlela abaphila ngayo njengokuphuza ngokweqile, ukungazivocavoci, ukukhuluphala ngokweqile, ukuzichaya emisebeni eyingozi nokubhema.Ngemva kokunikezwa kobufakazi, uhulumeni waseBrithani waqala uphenyo ngokuthi kungenzeka yini uhlobo lwesifo sokuhlanya kwezinkomo, oluphatha abantu kuthelelwane ngalo ngokumpontshelwa igazi. U-Andrew Miller, oyilungu lePhalamende, wathi: “Sakhathazeka kakhulu ngokuzwa ubufakazi bokuthi lesi sifo esingelapheki sisewusongo olukhulu ekuphileni kwabantu.” Wanezela, “Satshelwa ukuthi [lesi sifo singasakazeka] ngobuthi baso obusegazini noma ngesitho somzimba okunikelwe ngaso.”Inhlolo-vo eyathatha iminyaka engu-11, eyenziwa kubantu abacishe babe ngu-63 000 baseNorway isikisela ukuthi isifo sokucindezeleka singandisa amathuba okumelwa yinhliziyo ngamaphesenti angafinyelela kwangu-40. I-European Society of Cardiology yacaphuna omunye wababhali balolu cwaningo lapho ethi, ukucindezeleka akuvusi nje kuphela ama-hormone abangela ukucindezeleka okungaholela ekuphathweni isifo senhliziyo, kodwa futhi kwenza kube nzima ngomuntu ukulandela iseluleko esingathuthukisa impilo yakhe.Ososayensi benza ucwaningo ngalokho okungase kube ingozi empilweni okubizwa ngokuthi ingozi yokuhogela iphunga likagwayi, elibangelwa yizinsalela zentuthu ezisezindaweni ezisobala nasothulini olusezindongeni zamafulethi, emagumbini asemahhotela nasezimotweni. Ukunqwabelana kwalezi zinsalela kungaya ngokuya kuba yingozi kakhulu.“Inhliziyo ejabulayo ingumuthi omuhle, kodwa umoya omunyu womisa amathambo.”—IzAga 17:22.“Masizihlanze kukho konke ukungcola kwenyama.” —2 Korinte 7:1.Abantu abaningi bayehluleka ukubona ukuhlobana phakathi kwemikhuba yabo yokuphila nempilo yabo. Funda ngezinyathelo ezinhlanu eziyisisekelo zokuvikela nokuthuthukisa impilo yakho.Ungaphila Isikhathi Eside Kangakanani?Ukwazi isizathu sokuthi kungani siguga futhi sifa kuyisisekelo sokuqonda ukuthi singaphila isikhathi eside kangakanani.Ukubuka Okwezwe—Ukuhlolisisa Ezempilo
